NaiveNeuron/SloPal huggingface dataset:
Pčolinský, Peter, podpredseda NR SR (2023-05-17):
Ďakujem pekne. Prerušujem rokovanie o tomto bode programu. A mali by sme pokračovať druhým čítaním pani poslankyne Zemanovej. Otázka, pani poslankyňa, je, že kde máte spravodajcu z výboru pre vzdelávanie, vedu, mládež a šport. Ste určený? Lebo je napísaný pán Karol Kučera. Máte rozhodnutie predsedu výboru? Dobre, ďakujem pekne. Čiže budeme pokračovať druhým čítaním o návrhu poslancov na vydanie zákona o turistických trasách a o zmene a doplnení niektorých zákonov. Návrh zákona má tlač 1391, spoločná správa výborov má tlač 1391a. To rozhodnutie poprosím. Dávam slovo poslankyni Anne Zemanovej, aby za skupinu poslancov návrh zákona odôvodnila. (Rokovanie o návrhu skupiny poslancov Národnej rady Slovenskej republiky na vydanie zákona o turistických trasách a o zmene a doplnení niektorých zákonov , tlač 1391.)
Naď, Jaroslav, dočasne poverený minister obrany SR (2023-02-09):
Raz, dva, tri, raz, dva, tri... Funguje?
Blahová, Natália, poslankyňa NR SR (2018-05-25):
Ďakujem veľmi pekne. Vážená pani predsedajúca, dámy, páni, od decembra 2015 je Viera Tomanová komisárkou pre deti a v tejto funkcii sa má až do roku 2021 zaujímať o dodržiavanie práv detí na Slovensku. Rozpočet, ktorým Úrad komisára pre deti disponuje, je takmer 400-tisíc eur na rok. Podľa nedávnych medializovaných informácií bolo zistené, že úrad neplní svoje zákonné povinnosti tým, že nezverejňuje aktuálne faktúry za tovary a služby. Podľa článku Denníka N v pondelok 8. januára 2018 ráno bolo na webovom sídle úradu len 62 faktúr a tá najnovšia z októbra 2016. Po uvedení predmetných tvrdení v pondelok popoludní na webovom sídle úradu pribudla podstránka faktúry 2016. Večer tam už boli aj faktúry 2017. V utorok ráno pribudla prvá faktúra z minulého roka a postupne aj ďalšie. Z vlastností naskenovaných faktúr vyplýva, že ich úradníci spracovali do digitálnej podoby až dodatočne. V nadväznosti na zverejnené údaje z faktúr bolo možné vyčítať, že kým v roku 2016 si úrad prenajímal dva parkovacie boxy po 60 eur mesačne, v roku 2017 už platili za štyri miesta pre autá. Podľa dostupných informácií má úrad pritom len jedno služobné vozidlo. V roku 2016 si komisárka pre deti Viera Tomanová nechala kúpiť dva obrazy od českej výtvarníčky s názvom Vanessa a Floreta za 2600 eur. Zjavné je aj to, že úrad komisárky kupoval veci a platil za služby od niektorých firiem bez zverejnenia zmlúv. Príkladom je účtovníctvo, ktoré úradu spracúva obchodná spoločnosť za 750 eur mesačne, a kamera s príslušenstvom za 2169 eur. Úrad si ju kúpil prostredníctvom internetového obchodu. Zmluvy, ktoré nie sú zverejnené, podľa zákona nie sú platné. V Centrálnom registri zmlúv má úrad Viery Tomanovej len štyri platné zmluvy. Okrem nákupu Škody Superb, ktorú úrad vybral na základe rámcovej zmluvy s viacerými štátnymi inštitúciami, na stránke Úradu pre verejné obstarávanie a ani na stránke úradu nie je ani zmienka o uskutočňovaných verejných obstarávaniach. Jediným dokumentom zverejneným na webovom sídle úradu je verejné obstarávanie, je „štvrťročná súhrnná správa o zrealizovaných zákazkách druhý štvrťrok 2016“. Keďže komisárka pre deti Viera Tomanová využíva verejné rozpočtové zdroje, je na mieste žiadať vykonanie kontroly, ktorou by sa vrátili podozrenia z nehospodárneho nakladania s peniazmi daňovníkov. Vzhľadom na rozsah a náročnosť overovaných oblastí navrhujeme, aby kontrolu hospodárenia s finančnými prostriedkami v Úrade komisára pre deti vykonal Najvyšší kontrolný úrad Slovenskej republiky a zameral sa na nakladanie s verejnými financiami zo strany Úradu komisára pre deti, najmä na hospodárenie s majetkom, majetkovými právami, finančnými prostriedkami, pohľadávkami a záväzkami. Ďakujem pekne.
Doležal, Andrej, minister dopravy a výstavby SR (2020-11-03):
Vážený pán predsedajúci, vážené panie poslankyne, vážení páni poslanci, dovoľte, aby som uviedol material, vládny návrh na skrátené legislatívne konanie o vládnom návrhu zákona, ktorým sa mení a dopĺňa zákon č. 213 o odplatách a o poskytovaní príspevkov v civilnom letectve a o zmene a doplnení niektorých zákonov v znení zákona č. 90. Cieľom predloženého materiálu je zabezpečiť, aby sme dokázali pomôcť letiskovým spoločnostiam ešte tento rok, ak by tento návrh išiel v klasickom procese legislatívnom, tak by sme to tento rok nestihli a stav letiskových spoločností by sa mohol zásadným spôsobom ešte zhoršiť. Takže len pripomínam, že vplyvom COVID-u alebo tohto ochorenia bol zásadný pokles odbavených cestujúcich, resp. pokles výkonov jednotlivých letiskových spoločností počnúc mesiacom apríl v niektorých prípadoch až o 100 %. A prerokovaním novely zákona č. 213 v riadnom legislatívnom procese by sa uvedený nežiaduci stav mohol ešte viac zhoršiť, to som už povedal. Poskytnutie príspevku na zabezpečenie nevyhnutnej leteckej dostupnosti predstavuje pomoc zo strany štátu, ktorá pomôže zachovať leteckú dostupnosť územia Slovenskej republiky, ako aj kontinuitu hospodárskej funkcie štátu. Vážení prítomní, týmto si vás dovoľujem požiadať o podporu a schválenie predloženého návrhu. Ďakujem pekne.
Paška Pavol, predseda NR SR (2012-11-28):
Hlasujeme o bodoch 1, 2, 3, 4 zo spoločnej správy. Odporúčanie výboru je schváliť. (Hlasovanie.) 139 prítomných, 104 bolo za, 33 sa zdržalo, 2 nehlasovali. Tieto body sme schválili.
Čekovský, Kristián, poslanec NR SR (2021-05-03):
Ďakujem. Mňa fascinuje jedna vec, pán Mazurek, že vy prídete, vystúpite s tým a polovicu vášho vystúpenia k programovému vyhláseniu vlády je, je vlastne nejaká rekapitulácia piatku, o tom, že v pléne vystúpil minister financií a naňho reagovali poslanci hnutia OĽANO pochvalnými slovami, a pritom vy robíte to isté. Aj teraz ako úplne rovnako reagovali vaši kolegovia, že vy sa tu tak vzájomne stále chválite. Rok to môžeme sledovať, ešte keď ste boli v jednom klube, ste vystúpili v rozprave a iba zakaždým sme videli, s prvou faktickou poznámkou pán Kotleba: „Miňo, výborne, úžasný prejav!“, a teraz to isté. Síce nemáte pána Kotlebu v klube, ale sú tu iba dvaja vaši kolegovia a obaja vystúpili, čiže stopercentná úspešnosť vašich kolegov. Aj pán Ďurica, aj pán Kočiš: „Miňo, výborný prejav, chválim, bolo to úžasné, si perfektný!“ Čiže naozaj ja neviem potom, že či si to ideme nejako prerátavať, že ako reagujú kolegovia na svojho kolegu. A ešte aby som sa vyjadril k tomu psychicky... psychotestom alebo psychickému zdraviu. No, na to máme možno každý nejaký iný meter. Pre mňa osobne je psychicky narušený človek, ktorý dokáže ublížiť niekomu fyzicky, napríklad tým, že naplánuje úkladnú vraždu, a to robia vaši kamaráti spod Tatier, s ktorými máte fotky, sú to vaši kolegovia zo strany, a teda alebo z bývalej strany, takže toto sú pre mňa psychicky chorí ľudia. A takíto ľudia by nielenže nemali byť v politike, ale ani, by som povedal, neslobodno sa takými ľuďmi obklopovať. Takže toľko len možno k tým psychotestom. Ďakujem. (Potlesk.)
Bugár, Béla, podpredseda NR SR (2010-10-21):
Pán poslanec Slafkovský.
V. Chovan, minister pôdohospodárstva SR: (2010-02-09):
Návrh zákona bude mať kladný dopad na životné prostredie z hľadiska ochrany pôdy a vôd pred znečistením zo sekundárnych zdrojov živín, na zamestnanosť a na podnikateľské prostredie produkujúcu sekundárne zdroje živín. Vážený pán predsedajúci, vážené poslankyne, vážení poslanci, vzhľadom na uvedené dovolím si vás požiadať o prerokovanie predkladaného návrhu zákona a jeho posunutie do druhého čítania. Ďakujem za pozornosť.
R. Rafaj, poslanec: (2007-10-26):
Všetci sme tu z toho smutní, ale aj spravodlivo rozhorčení, a preto mi dovoľte, aby som zareagoval proticitáciou iného historika maďarského, ktorý možno aj prepisoval tieto dejiny, je to Oszkár Jászi a pri príležitosti výstrelov padlých v Černovej situáciu prirovnal k nálade ľudí – a teraz veľmi dobre počúvajte, lebo veľmi presne citujem – „spustošeného kraja po odchode lupičskej bandy“. No ak sme na toto odkázaní, na takéto historické a pahistorické zdroje, tak je mi z vás ľúto! Je mi z vás ľúto a vzývajte si Apponyiho.
Grendel, Gábor, podpredseda NR SR (2020-07-23):
Pán poslanec Kašper, s faktickou.
Gabániová, Darina, poslankyňa NR SR (2019-10-18):
Ďakujem. Ja som si urobila pár poznámok a pán poslanec tu načrtol trošičku históriu, vraj históriu, pohľad alebo snahu po hľadaní nejakej kauzality v tom, čo sa vlastne deje. Áno, menia sa politické okolnosti, treba meniť aj možno niektoré skutočnosti. Fakt je, že my sme nástupnícky štát Československej republiky, ale už hneď pri vzniku Slovenská republika nemá dvojkomorový parlament, ale funkciu prezidenta, tá nám imponovala, z historizmu možno áno, táto funkcia bola v podstate náhrada monarchu a potom boli tie ostatné funkcie, parlamentarizmus, prejavom parlamentarizmu, teda modernej doby. No, modernej, ako sa to vezme. No a ďalšia vec teda vyvstala, nemožno porovnávať štáty, ktoré majú iný, inú funkciu prezidenta, ktorá skôr je synonymom premiéra, ako je vo Francúzsku, a porovnávať to s nami, kde teda vo funkcii premiéra, prezidenta je pán Macron, ktorý je teda mladý, hej. U nás bola funkcia prezidenta chápaná skôr ako funkcia reprezentatívna, mala reprezentovať, mala ju reprezentovať osobnosť, ktorá sa tam dostala, ktorá má určité, určité verejné alebo verejnoprospešné, preukazujúc celý život svojím konaním, zásluhy, ktorá je teda osobnosťou, ktorá môže túto funkciu spĺňať. Toto akosi už nie je ponúknuté občanom. Aj tu sa zmenili určite isté podmienky, preto by som obrátila pozornosť tým smerom, že ako... (Prerušenie vystúpenia časomerom.)
Kamenický, Ladislav, poslanec NR SR (2017-11-28):
Vážený pán predsedajúci, dajte, prosím, hlasovať, že Národná rada Slovenskej republiky prerokuje uvedený vládny návrh zákona v skrátenom legislatívnom konaní.
Blanár, Juraj, podpredseda NR SR (2021-06-16):
Na vaše vystúpenie, pán poslanec, evidujem deväť, poprosím technikov, že či ešte je tam niekto viac prihlásený, nie, takže deväť faktických poznámok. Ako prvý pán poslanec Miroslav Suja.
K. Tóthová, poslankyňa: (2008-06-20):
Ďalej k pani poslankyni Sabolovej. Pani poslankyňa, keď vás zaujíma, ako budú zaplatené prázdniny, máte ako poslankyňa možnosť interpelovať alebo položiť otázku ministrovi školstva. Takže neklaďte mne tie otázky, pretože preukazujete neznalosť vzájomných súvislostí v parlamente. A po tretie, keď ste hovorili o tých telefónoch, pani poslankyňa, skutočne ja mám veľký počet telefonátov, skutočne na rôzne otázky sa na mňa občania obracajú, ja som na to hrdá, ale vždycky sa vyjadrujem len k otázkam, ktorým rozumiem, a školstvo je jedna z nich. A navyše, že tiet telefonáty idú ku mne s dôverou, dokazuje veľký počet krúžkov občanov, ktorí ma do parlamentu dostali práve preto, že takto s nimi komunikujem a že mám ich veľkú dôveru. Aj touto cestou im všetkým ďakujem. (Potlesk.)
V. Veteška, podpredseda NR SR: (2005-11-09):
Panie poslankyne, páni poslanci, vyčerpali sme program schôdze Národnej rady, ktorý bol pripravený. Teraz nasledujú písomné odpovede členov vlády Slovenskej republiky. Chcem vás informovať, že o ospravedlnenie na rokovaní Národnej rady k tomuto bodu programu požiadal predseda vlády pán Dzurinda. Zastupuje ho podpredseda vlády pán Mikloš. Ďalej o ospravedlnenie požiadali pán podpredseda vlády Csáky, je na zahraničnej pracovnej ceste, pán minister vnútra Palko, je nemocný, pán Kukan prijíma zástupcov japonského parlamentu, pán Gyurovszky je na pracovnej ceste v Nových Zámkoch. Ďalej sa ospravedlnili pán Miklós, pán Prokopovič a pán Malchárek. Prítomní sú okrem pána podpredsedu vlády Mikloša pán minister Fronc, pani ministerka Radičová, pán minister Simon, pán minister Zajac a pán minister Tóth. (Ruch v sále.) Poprosím o pokoj v rokovacej sále. Poprosím vás, keby sme mohli pokračovať, pretože... A poprosím členov vlády, keby zaujali miesto tam, kde majú, aby prebehlo rokovanie. Dohodli sme si nejaký postup. Ďakujem za spoluprácu, pán minister Zajac. Pristúpime k písomným odpovediam členov vlády Slovenskej republiky na interpelácie poslancov Národnej rady Slovenskej republiky písomne podané predsedovi Národnej rady Slovenskej republiky do 30. septembra 2005 , ktoré ste dostali ako tlač 1364. Z dôvodu prehľadnosti prosím poslancov, aby pri svojom vystúpení uviedli číslo, pod ktorým na odpoveď člena vlády v tlači 1364 nachádza. Otváram rozpravu. Pýtam sa, chce niekto z poslancov vyjadriť stanovisko k odpovediam? Pani poslankyňa Tóthová. Ako jediná? Nech sa páči, pani poslankyňa.
Žiga, Peter, podpredseda NR SR (2024-09-17):
Dáme to pre záznam. Pán poslanec Čellár.
Borguľa, Martin, poslanec NR SR (2020-04-07):
Ďakujem za slovo. Pán Marian Kotleba, vy ste použili také slovo, a síce že diktát. Diktátori diktujú, ja týmto chcem oceniť prístup vlády Slovenskej republiky aj pána ministra financií, že vedú dialóg. S bankami vedú dialóg. Komunikujú a snažia sa nájsť riešenia konštruktívnym dialógom, a nie diktátom ako diktátori. Pán Marian Kotleba, ale keď už chcete diktovať, tak sa vás chcem opýtať, hovorili ste, že tu máme naozaj nadštandardné vysoké platy, veľmi vysoké na túto dobu, s tým súhlasím, kľudne sa zúčastnite aj vy fondu solidarity, ktorý pán Matovič zriadil, a prispejte doňho tak, ako prispievame napríklad celý náš poslanecký klub, ale chcem sa vás opýtať, keď už teda ten vysoký plat máte, lebo to vaše vystúpenie bolo úžasné, prečo ste nedali nejaký pozmeňovací návrh, ktorým by ste navrhli ako daný problém možno riešiť lepšie a kvalitnejšie, ako ho rieši súčasná vláda. Prečo ako predseda poslaneckého klubu, ako vplyvný poslanec, ste sa nepostavili a nejdete jednať aj vy s asociáciou bánk, možno sa vám niečo podarí v prospech ľudí urobiť, možno niečo viac dokonca ako táto vláda, o čom síce asi pochybujem, a ja vám potom budem tlieskať, naozaj tlieskať keď niečo také vyjednáte. Ja nie som fanúšik diktátu, ja som fanúšik dialógu a skúste možno aj vy začať takýto dialóg viesť a priniesť nejaké riešenie, a nielen tu mlátiť prázdnu slamu. Ďakujem. (Potlesk.)
S. Kahanec, poslanec: (2007-11-28):
Tak teda ešte raz k tej sociálnosti. Hovoríme, že chceme budovať znalostnú ekonomiku. Tak často to používate vo svojich vyjadreniach. Pritom školstvo ide dole vodou. Tak aký to je vlastne záujem? Nie je to rozpor medzi slovami a skutkami v štátnom rozpočte? Hovoríte takisto o podpore mladých, o podpore bývania. Pritom bolo jednoznačne jasne dokumentované, že dochádza k absolútnemu poklesu štátnej podpory bývania, a to dokonca ešte pri negarantovanom bonuse úrokovej sadzby, ktorú tí mladí vlastne nemajú ani garantovanú na nejaké výhľadové obdobie, pokým to splatia. Hovoríte takisto, že chcete podporovať rodiny. No je podpora rodín, čo tu bolo spomínané a veľmi často sa to už pripomína, keď chceme zvyšovať príspevok iba na prvé dieťa, ktorý sa týka iba 20 tisíc detí, a nedáme valorizáciu rodinných prídavkov na deti, ktoré sú vo viacdetných rodinách a podobne? Toto je tá sociálnosť? A pri podpore diaľnic je to podobne. Takisto chceme podporovať cestnú infraštruktúru a na druhej strane bude asi výhodnejšie, keď podporíme PPP projekty, ktoré dávajú oveľa väčšie možnosti netransparentnosti a v ktorých vlastne chcete presadiť tie svoje záujmy cez jednotlivé lobistické skupiny. Ďakujem pekne.
Hrušovský, Pavol, podpredseda NR SR (2010-08-04):
Pán poslanec Osuský.
Zmajkovičová, Renáta, podpredsedníčka NR SR (2012-06-26):
Pán poslanec Bugár.
Laurenčík, Milan, podpredseda NR SR (2021-09-29):
Momentálne vám neviem odpovedať, zistím a poviem, na organizačnom oddelení. Teraz budeme pokračovať faktickými poznámkami, ako prvý vystúpi pán poslanec Ľuboš Blaha, potom pán poslanec Ondrej Dostál, pán poslanec Marian Kotleba, pani poslankyňa Jana Žitňanská, pán poslanec Juraj Šeliga, pán poslanec Štefan Kuffa, pani poslankyňa Romana Tabák a pán poslanec... Ondrej Dostál je tu dvakrát, jáj, on je prihlásený do rozpravy, pardon. Takže končíme pri pani poslankyni Romane Tabák. Nech sa páči, pán poslanec Ľuboš Blaha, máte slovo.
Muňko, Dušan, poslanec NR SR (2018-10-16):
Vážený pán podpredseda, vážený pán minister, predkladám pozmeňujúci návrh k tomuto zákonu. V bode 1, bod 1, čl. I za bod 23 vkladá nový bod 24, ktorý znie: V § 8, § 18 ods. 1 sa za písmeno d) vkladá nové písmeno, ktoré znie: „ak zmenou pôvodnej zmluvy dôjde k navýšeniu zmluvnej ceny o preukázateľné náklady spojené so zvýšením minimálnej mzdy na základe osobitného predpisu,“. Osobitný predpis, vhodné citovať legislatívu, ktorá, ktorou upravuje minimálna mzda a právne predpisy s odvodmi do Sociálnej poisťovne a zdravotných poisťovní. Doterajšie písm. e) sa označuje ako písm. f). Nasledujúce body sa potom primerane prečíslujú. Verejní obstarávatelia alebo obstaratelia môžu čeliť situáciám, v ktorých z dôvodu navýšenia nákladov spojeným s plnením predmetu zákazku, ktoré viaže k povinnému navýšeniu minimálnej mzdy a s tým súvisiacich nákladov, odvodov do Sociálnej poisťovne a zdravotných poisťovní, pôvodný zmluvný partner nemôže ďalej plniť predmet zákazky za dohodnutú cenu a ani nemohol danú vec ovplyvniť a bolo by nehospodárne a neefektívne nielen pre uchádzačov, záujemcov v rámci navrhovanej zmluvnej ceny vo verejnom obstarávaní do ceny za predmet zákazky započítať aj riziko náklady pre možné navýšenie minimálnej mzdy a s tým súvisiacich nákladov, čo by mohlo ovplyvniť výšku zmluvnej ceny. Táto sa, takáto sa najmä na zákaziek, ktorý je predmetom poskytovania služieb, ako sú napr. upratovacie, čistiace služby, strážna služba, ako aj iné služby, pri ktorých sa náklady za poskytnutia tvoria hlavne mzdové náklady a tým aj spojené príslušné odvody sa uzatvárajú na dlhšie obdobie ako jeden rok. 2. V čl. I bode 4 odstavec 1 ods. 12 sa vypúšťa písmeno w). Doterajšie písmeno, písmená x) až aa) sa označujú ako písmená vv) až z). V náväznosti na túto zmenu sa upraví úvodná veta bodu. Poznámka pod čiarou 25e) sa vypúšťa, v náväznosti na túto zmenu sa primerane upraví ostatná, úvodná veta. Zabezpečenie služieb pravidelnej leteckej prepravy prostredníctvom verejného obstarávania je v praxi minimálne ako problematické a z toho dôvodu neustálej premenlivosti cien vyplývajúcich z rôznych trhových faktorov nesúvisiacich s verejným obstarávaním a v skutočnosti častokrát nie je možné predvídať potrebu zabezpečenia konkrétnej služby tak, ako bolo možné jednoznačne špecifikovať predmet zákazky, destinácia, čas, prepravy, mená cestujúcich a podobne v dostatočnom časovom predstihu potrebné pre realizáciu verejného obstarávania. Navyše nie je možné poukázať na to, že relevantný trh pre konkrétnu zákazku je určovaný aktuálnou ponukou prepravcov pôsobiacich na letisku, letiskách, na ktorých sa má vykonávať nástup na prepravu, t. j. na letiskách, ktoré verejnému obstarávateľovi vyhovujú napríklad vzdialenostne. Vzhľadom na danú obmedzenosť reálneho konkurenčného prostredia, ktoré záväzky hodnotami dosahujú výšky finančných limitov nadlimitných zákaziek, v zásade nie sú spôsobilé ovplyvniť, navrhuje sa, aby zmluvy uzatvárané priamo s letiskami prostredníctvom predajných miest, t. j. prostredníctvom sprostredkovateľa boli vyňaté z pôsobnosti zákona. Podpísaných je šestnásť poslancov.
Ďuriš Nicholsonová, Lucia, podpredsedníčka NR SR (2017-04-07):
(Povedané súbežne s predsedajúcim.) Prosím vás, keby ste mi...
Blanár, Juraj, poslanec NR SR (2014-02-06):
Pán predseda zahraničného výboru, môj kolega, v zmysle toho voltairovského chcem môj príspevok viesť, že aj keď nesúhlasím v mnohých oblastiach na pohľad zahraničnej politiky, ktorý predstavuješ, ale som veľmi rád, že tu na pôde Národnej rady zaznieva. A tu je rozdiel aj s mojím kolegom pánom Blahom, pretože jeho vystúpenie vnímam a tvoje vystúpenie teda, pán predseda, vnímam v tom, že bol tu nejaký názor, ktorý je trošku odlišný, ale nebol personifikovaný s nikým, ktorý dnes predstavuje zahraničnú politiku z hľadiska vlády, alebo dokonca predsedu vlády, tak ako to bolo, povedzme, v prípade vystúpenia pani Vášáryovej alebo pána Dzurindu. A to vidím ako naozaj korektnú vec. A ja by som azda dodal k tomu vystúpeniu ešte jednu takú súvislosť, ktorá tiež je súčasťou a bude súčasťou roku 2014. Áno, Bezpečnostná rada je výsledok povojnového usporiadania na svete. Chvalabohu, vznikla, napriek tomu, že sú tu tieto rezíduá. A ja si tiež myslím, že bude musieť tento orgán prejsť nejakou zmenou. Ale jeho existencia je tak či tak pozitívna, práve aj v kontexte toho, že v tomto roku si budeme pripomínať 100 rokov od vzniku prvej svetovej vojny čiže vojny, ktorá bola spolu s druhou svetovou vojnou jedna z tých najničivejších. Takže pohľad a, myslím si, diskusia na zahraničnú politiku práve v takomto zmysle v parlamente je dobrá. A ja si myslím, že je to práve ten priestor na to, vyjadriť ho aj pri diskusii o zameraní zahraničnej politiky. A je to len potvrdením toho, že to vystúpenie, ktoré mala predtým pani poslankyňa Vášáryová, že v našom parlamente nie je dostatočný priestor na diskusiu, tvojho vystúpenia, pán predseda, že to tak... (Prerušenie vystúpenia časomerom.)
Mikloško, Jozef, poslanec NR SR (2012-06-26):
Ja by som sa chcel opýtať práve na to, čo hovoril pán poslanec Hlina, že veľmi často do 22.00 hodiny sa vysiela na mnohých kanáloch program mládeži absolútne nevhodný a naviac potom na druhý deň ráno to opakujú, keď rodičia prípadne idú do roboty a deti sú choré doma. Čiže chcem sa opýtať, aká je možnosť okrem sťažností, lebo je ich veľa, ako sa vybavujú a keď sa to opakuje, či nie je možné pristúpiť aj k vážnejším, by som povedal, trestom, nielen finančným, ale trebárs zobrať im licencie alebo niečo iného urobiť, lebo... (Prerušenie vystúpenia predsedajúcou.)
Kremský, Peter, poslanec NR SR (2021-09-29):
Ďakujem, pán predsedajúci, prosím, upozornite kolegov poslancov, aby si dali rúška, nejako zase sa im nechce do toho. Ďakujem.
Ďuriš Nicholsonová, Lucia, podpredsedníčka NR SR (2018-11-29):
Pani poslankyňa Verešová.
Krošlák, Ján, poslanec NR SR (2020-07-15):
Ďakujem za slovo. Ja by som tak tiež trošku obkľukou, už keď to pán Šeliga dovolil pánovi Jarjabkovi, lebo ja som nestihol na pána Rašiho, on tak rýchlo strašne skončil vtedy, tak sa spýtam teba, Milan, že pán Raši vlastne začal tú svoju rozpravu vetou nejakou a bolo tam slovíčko, že my sa obávame. Tak ja sa teda pýtam teba, Milan, že čoho sa obávajú. Prečo sa tak boja toho Lipšica alebo Mišíkovej, alebo tých ďalších, ktorí pravdepodobne budú? Obávajú sa nejakého politického prenasledovania? Alebo že príde proste nový generálny prokurátor a že prikáže svojim podriadeným, že teraz tohto treba zavrieť? To prečo, prečo stále používajú to slovíčko obávame sa, obávame sa. Ja tomu nerozumiem, lebo tu je 53 poslancov na tejto strane a my sa neobávame ničoho. Nemáme sa čoho obávať, nech tam príde hocikto z tých kandidátov, ktorí tam budú. Čiže aké obavy? Obavy z toho, že, že napríklad nadriadený prokurátor nepríde za svojim podriadeným a neodoberie mu spis a nedá ho niekomu inému, čo bola bežná prax, keď nejaký obyčajný, radový prokurátor sa dostal k nejakej veci, začal niečo vyšetrovať, čo bolo citlivé, a prišiel jeho nadriadený, mal tú právomoc mu to zobrať a dať to niekomu inému? Tohto sa obávajú? Ja nechápem, prečo tieto slová sa vôbec používajú, že obávame sa, že nejakého politického prenasledovania. Však príde generálny prokurátor a ten nemôže ovládať tých prokurátorov, tých, čo sú pod ním a prikazovať im čo robiť. Takže aké obavy? Ja sa teším, že príde nový prokurátor, že to nebude žiaden spolužiak nejakého najväčšieho podvodníka v histórii slovenskej politiky, proste bude to transparentné a začnú sa konečne vyšetrovať veci bez strachu.
Danko, Andrej, predseda NR SR (2017-05-16):
Ďakujem. Pani poslankyňa Kiššová.
P. Prokopovič, poslanec: (2006-08-03):
Dovoľte mi teda niekoľko slov k vystúpeniu pána podpredsedu Národnej rady.
M. Hort, podpredseda NR SR: (2010-03-03):
Otváram rozpravu. Nedostal som žiadnu písomnú prihlášku, a tak sa pýtam, kto sa do rozpravy hlási ústne. Ako jediný pán poslanec Zsolt Simon. Uzatváram možnosť prihlásiť sa do rozpravy a slovo dávam pánu poslancovi Zsoltovi Simonovi. Nech sa páči.
Přidal, Alojz, poslanec NR SR (2013-02-07):
Vážený pán kolega Matovič, vy sa tu staviate do polohy jediného spravodlivého, spravodlivého sudcu, ktorý má právo hovoriť o Gorile a korupcii, ktorý pomaly ako jediný je tu čistý. Ak je Gorila pravdivá, je to svinstvo a treba to vyšetriť. Pán kolega Matovič, vaša politická kariéra sa začala tým, že ste oznámili médiám, že vás niekto sa pokúsil korumpovať, že vám za pád vlády Ivety Radičovej ponúkli 20 mil. eur, 600 mil. korún. Vláda Ivety Radičovej bola prvá vláda bez komunistov a padla ich hlasmi, troch členov vašej štvorčlennej strany. Pán kolega, mne vadí, že ste neoznámili meno človeka, ktorý vám ponúkol úplatok, polícii, prokurátorovi, že ste ho neposlali ani na detektor lži. Oznámte, prosím, tohto človeka, ktorý vás chcel korumpovať, polícii. Nech orgány, ktoré sú k tomu určené, vyšetria, či išlo o korupciu alebo o žart. Pán kolega, pokiaľ neoznámite meno tohto človek alebo ho nepošlete na detektor lži, ale mne to nestačí, ja chcem, aby ste ho povedali polícii, nemáte morálne právo tu vystupovať, tak ako vystupujete.
Danko, Andrej, podpredseda NR SR (2023-12-13):
Procedurálny návrh, pán Pročko.
J. Počiatek, minister financií SR: (2009-02-13):
Zo zistení správcu dane vyplýva, že súčasná právna úprava v oblasti výroby metylesteru repky olejnej, tiež nazývaného mero, je nepostačujúca. Systém sa v praxi často zneužíva, pričom dochádza k daňovým únikom. Vzhľadom k uvedenému sa navrhuje zjednotiť podmienky pre všetkých výrobcov mera a tak aj zefektívniť kontrolu jeho použitia ako pohonnej látky. Súčasne sa navrhuje oslobodiť od dane poľnohospodárov, ktorí vyrábajú biogénne látky z vlastnej produkcie plodín. V oblasti potláčania šedej ekonomiky a následne eliminácie daňových únikov bolo potrebné vykonať účinnejšie úpravy pre priznávanie a odobratie štatútu oprávnených príjemcov. Na druhej strane sa navrhuje v prípade daňovo spoľahlivých podnikateľov zníženie skladania zábezpeky na daň pri preprave. Ďakujem za slovo, skončil som.
Kozelová, Monika, poslankyňa NR SR (2021-11-24):
Dobre. (Povedané so smiechom.)
P. Miššík, poslanec: (2007-09-18):
Podľa príslušných ustanovení rokovacieho poriadku podávam v prvom čítaní spravodajskú informáciu. Konštatujem, že uvedený návrh spĺňa z formálnoprávnej stránky všetky náležitosti  uvedené v rokovacom poriadku. Zo znenia návrhu zákona je zrejmý účel navrhovanej  právnej úpravy. Dôvodová správa uvádza, že návrh zákona je v súlade s Ústavou Slovenskej republiky a medzinárodnými zmluvami, s ktorými  je Slovenská republika viazaná. Nebude mať ani finančný, ekonomický, ani environmentálny vplyv, ani vplyv na zamestnanosť a podnikateľské prostredie. Osobitná časť dôvodovej správy obsahuje  odôvodnenie  ustanovení navrhovaného zákona. Pripojená doložka zlučiteľnosti  návrhu zákona s právom Európskych  spoločenstiev a s právom Európskej únie spĺňa náležitosti určené v čl. III legislatívnych pravidiel tvorby zákonov. Vyplýva z nej, že problematika  návrhu právneho predpisu nie je upravená v práve Európskych spoločenstiev a je upravená v práve Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku odporúčam, aby sa Národná rada Slovenskej republiky uzniesla na tom, že po rozprave odporučí uvedený návrh zákona prerokovať v druhom čítaní a v súlade  s rozhodnutím predsedu Národnej rady Slovenskej republiky z 24. augusta 2007 č. 388  a podľa § 71 rokovacieho poriadku NR SR navrhujem,  aby návrh zákona  prerokovali výbory: ústavnoprávny výbor, výbor pre hospodársku politiku, výbor pre pôdohospodárstvo, životné prostredie a ochranu prírody, výbor pre verejnú správu a regionálny rozvoj, výbor pre obranu a bezpečnosť a výbor pre ľudské práva, národnosti a postavenie žien. Za gestorský výbor navrhujem Ústavnoprávny výbor Národnej rady Slovenskej republiky a odporúčam, aby  výbory predmetný návrh zákona prerokovali v druhom čítaní do 30 dní a gestorský výbor do 31 dní od prvého čítania. Pán predseda, prosím, otvorte rozpravu.
Blanár, Juraj, podpredseda NR SR (2022-05-24):
Ďalšia, pani poslankyňa Majorová Garstková.
Laurenčík, Milan, podpredseda NR SR (2021-02-25):
Pán minister, na vaše vystúpenie evidujem dve faktické poznámky. Nech sa páči, pán poslanec Miroslav Suja.
Pellegrini, Peter, predseda NR SR (2024-02-08):
Prosím, prezentujme sa a hlasujeme o bode číslo 337 druhého pozmeňujúceho návrhu poslanca Galka. (Hlasovanie.) Prítomných 132 poslancov, za 17, proti 77, zdržalo sa 36, nehlasovali 2. Tento bod sme neschválili.
Vetrák, Milan, poslanec NR SR (2020-03-20):
Sľubujem. (Potlesk.)
P. Hrušovský, predseda NR SR: (2004-05-12):
(Hlasovanie.) 138 prítomných, 137 za návrh, 1 sa zdržal. Návrh sme schválili. Poprosím teraz pani poslankyňu Edit Bauer, aby predniesla  návrh uznesenia  k prerokúvanej správe vlády Slovenskej republiky o ekonomických dopadoch prijatých ekonomicko-sociálnym zákonom na mladé rodiny a dôchodcov . Nech sa páči, pani poslankyňa.
Jurinová, Erika, podpredsedníčka NR SR (2014-01-28):
Chce sa k rozprave vyjadriť pán spravodajca? Prerušujem rokovanie o tomto bode programu. Budeme pokračovať návrhom na aktualizáciu vojenského zastúpenia Slovenskej republiky pri orgánoch a vo vojenských štruktúrach NATO a EÚ a vyslanie príslušníkov Ozbrojených síl Slovenskej republiky do tohto vojenského zastúpenia. Návrh má tlač 816 a spoločná správa výborov má tlač 816a. Návrh uvedie pán minister obrany Martin Glváč, prosím ho tým, aby sa ujal slova. Nech sa páči. (Rokovanie o návrhu na aktualizáciu vojenského zastúpenia Slovenskej republiky pri orgánoch a vo vojenských štruktúrach NATO a EÚ a vyslania príslušníkov ozbrojených síl Slovenskej republiky do tohto vojenského zastúpenia , tlač 816.)
Ďuriš Nicholsonová, Lucia, podpredsedníčka NR SR (2019-04-03):
S reakciou na faktické pán poslanec Poliačik.
Madej, Róbert, poslanec NR SR (2015-11-27):
Ďakujem veľmi pekne. Vážení páni kolegovia, pani kolegyne, v prvom rade by som sa chcel vyjadriť k navrhovanému postupu, k § 146 a pevne verím, že si ho ešte raz, niektorí aj dvakrát, trikrát dobre prečítate. Pokiaľ išlo o ten návrh pána poslanca Lipšica, vôbec nespĺňal a ani – prepáčte, pána poslanca Chrena – nespĺňal podmienky k tomu, aby ústavnoprávny výbor sa vyjadroval k postupu, pretože imunita kolegu poslanca, to nie postup Národnej rady tu v sále, proces, ku ktorému by sa ústavnoprávny výbor mal vyjadrovať. Preto, prosím, nezneužívajte rokovací poriadok a pokračujme v hlasovaní. Ďakujem pekne. (Potlesk.)
Hraško, Igor, poslanec NR SR (2014-09-25):
Ďakujem pekne, pani predsedajúca. Vážené kolegyne, kolegovia, v súlade s § 73 zákona o rokovacom poriadku som bol určený Výborom Národnej rady pre verejnú správu a regionálny rozvoj za spravodajcu k návrhu zákona o voľbách do orgánov samosprávy obcí (tlač 1104). K predloženému návrhu zákona predkladám túto informáciu. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu zákona je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona prerokovali výbory do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Pani predsedajúca, teraz môžete otvoriť všeobecnú rozpravu.
Laššáková, Jana, podpredsedníčka NR SR (2015-09-17):
Pán poslanec chce doplňujúcu otázku položiť pánovi ministrovi. Nech sa páči, pán poslanec.
Mazurek, Milan, poslanec NR SR (2020-12-09):
Vážené dámy, vážení páni, aj keď rozprávam k prázdnej sále, lebo je tu dokopy teraz asi 5 koaličných poslancov, celý klub OĽANO – pre ľudí, ktorí to možno sledujú a nevidia to na kamerách – práve odišiel zo sály opäť na pokyn hlavného intelektuála tohto klubu Joža Pročka, čiže sami vidíme, akú mieru demokracie a tolerancie voči iným názorom nám tu títo poslanci predvádzajú. Vážené dámy, vážení páni, v tomto pléne, v tejto Národnej rade ste si už poschvaľovali neuveriteľné a z môjho pohľadu aj zvrátené veci. Poschvaľovali ste si tu likvidáciu sociálneho štátu, poschvaľovali ste si tu zmeny ústavy, poschvaľovali ste si zásadné upevnenie moci a kompetencií, ktoré vám umožňujú meniť veci v štáte tak, ako sa vám zachce, obmedzovať ľudské práva obyvateľov tak, ako to v danej chvíli potrebujete, tak ako by si to pokojne mohol predstaviť nejaký diktátor. Toto ale, čo ste tu predložili dnes, tento návrh zákona o bezpečnosti štátu je to najhoršie, s čím som sa ako poslanec Národnej rady, a to rátam aj minulé volebné obdobie, stretol. Tento návrh zákona o bezpečnosti štátu je to najzásadnejšie... (Ruch v sále a prerušenie vystúpenia predsedajúcim.)
P. Paška, predseda NR SR: (2007-09-20):
A budeme pokračovať prvým čítaním o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a o zmene a doplnení niektorých zákonov , je to tlač pod č. 386. Návrh na pridelenie výborom je v rozhodnutí č. 385. Opäť poprosím pani ministerku Vieru Tomanovú, aby uviedla vládny návrh zákona.
P. Paška, predseda NR SR: (2007-06-20):
(Hlasovanie.) 135 prítomných, 89 za, 3 boli proti, 42 sa zdržalo, 1 nehlasoval. Konštatujem, že sme postúpili návrh zákona do tretieho čítania. Pristúpime k tretiemu čítaniu . Otváram rozpravu v rámci tretieho čítania a pýtam sa, či sa niekto chce prihlásiť. Nie. Končím možnosť sa prihlásiť do rozpravy. A uzatváram rozpravu. Pán spravodajca.
P. Abrhan, poslanec: (2008-04-03):
Druhá. Moja otázka znela: Budem veľmi rád, ak uvediete príklady z minulosti, ktoré vás vedú k návrhu zrušiť imunitu poslancov za hlasovanie v parlamente? Týmto argumentom ani tie dôvody, ktoré ste spomínali, sa netýkali zrušenia imunity za hlasovanie v parlamente. Týmto zrušením by sa nezvýšila dôveryhodnosť, nereflektovali by sa názory verejnosti, lebo tie sa netýkajú zrušenia hlasovania v parlamente, netýkajú sa zneužívania poslaneckej imunity, netýkajú sa trendov vo viacerých európskych krajinách, lebo takéto trendy vo viacerých európskych krajinách nie sú, netýkajú sa zvýšenia úrovne parlamentnej diskusie a netýkajú sa neaktuálnosti inštitútu imunity v modernom demokratickom prostredí. Ani jeden z tých desiatich dôvodov, ktoré uvádzate v dôvodovej správe, sa netýka dôvodov zrušenia imunity za hlasovanie v parlamente. A moja posledná poznámka. Nuž, na minulej schôdzi ste boli jediný, kto hlasoval proti vráteniu. Teraz, zdá sa, že ste presvedčili poslancov Smeru. Dúfam, že pri vašom treťom podaní sa vám podarí presvedčiť aj poslancov HZDS a SNS. Ďakujem.
M. Číž, podpredseda NR SR: (2007-03-20):
Nasleduje druhé a tretie čítanie o zákone zo 7. februára 2007, ktorým sa mení a dopĺňa zákon Národnej rady Slovenskej republiky č. 152/1995 Z. z. o potravinách v znení neskorších predpisov, vrátenom prezidentom Slovenskej republiky na opätovné prerokovanie Národnou radou Slovenskej republiky . Tento materiál ste dostali ako tlač 233. Teraz dávam slovo spoločnému spravodajcovi z výboru pre pôdohospodárstvo, životné prostredie a ochranu prírody pánovi poslancovi Jánov Čechovi a prosím ho, aby informoval Národnú radu o výsledku prerokovania vráteného návrhu zákona vo výboroch. Nech sa páči.
Vašečka, Richard, poslanec NR SR (2023-12-05):
Ďakujem. Chcem poďakovať pánu poslancovi Grendelovi za to, že tak pokojne, fakticky objasnil túto vec, predniesol fakty, dátumy, čísla, či to bolo v koalícii, či to bolo v opozícii, či to bola, bolo hnutie OĽANO, alebo aj iné strany, ktoré tam boli spomenuté. Kolegovia zo SMER-u takýto zákon nepodporili a navyše ani takýto návrh sami nepodali. Ak je náš návrh, ktorý budeme mať na schôdzi, ktorá začne zajtra, paškvil, ako niektorí povedali, výborne, nech vláda pripraví kvalitný zákon, ktorý my s radosťou podporíme, aby naozaj tak aj v súlade s odporúčaním Najvyššieho kontrolného úradu tejto správy, aby skutočne tá hmotná zodpovednosť sa dala vyvodiť podľa zákona, nielen nejaké uznesenie, ktoré tu odhlasujeme a ktoré je vlastne nič nehovoriace a neriešiace, ale zákon, ktorý bude spravodlivý, ktorý bude platný a pokojne sa o ňom bavme, pokojne nájdime nejaké schodné, kompromisné riešenie, ktoré podporí celá snemovňa. Takže ďakujem pánu poslancovi, že ukázal cestu, dal konkrétne návrh uznesenia, nielen rečnil, ale dal možnosť sa k tomu aj vyjadriť pri záverečnom hlasovaní alebo ešte aj teraz v rozprave. Ďakujem.
Baláž, Radovan, poslanec NR SR (2019-06-18):
Ďakujem pekne za slovo. V rozprave nevystúpil nikto, preto budeme hlasovať o bodoch zo spoločnej správy, a to o bodoch 1 až 10 s odporúčaním gestorského výboru schváliť.
Žiga, Peter, podpredseda NR SR (2024-10-29):
S reakciou pán poslanec Šmilňák.
Osuský, Peter, poslanec NR SR (2020-05-14):
Ďakujem pekne, pán predsedajúci. Pán kolega, bola neuveriteľne pôsobivá suverenita, s akou ste takmer z pozície medicínskej kapacity prehlásili, že existuje len muž alebo žena. To, samozrejme, je tvrdenie, ktoré by zrejme anatomické nálezy ľudí, ktorí nie sú len muž ani nie len žena, iste vyvrátil. Ale o tých buď neviete, alebo sa nad ne povznášate. Samozrejme, mohli by ste ako pravdu vydávať aj to, že žena bola stvorená z Adamovho rebra, a tiež to vydávať za predsa jasnú pravdu, o ktorej niet čo diskutovať. Ale teda to, ako ste... (povedané so smiechom) spláchli dokonca všeobecne verejne známe prípady ľudí, ktorí v istom štádiu vývoja, a dokonca i na anatomickom základe, doložene sa stali osobami iného pohlavia. Teraz nebudem hovoriť len o legendárnej lyžiarke Erike Schineggerovej. Takéto prípady sa vyskytli i predtým, i potom. Jednoducho tá suverenita týchto tvrdení je donebavolajúca, neviem, akú máte odbornosť, ale prehlásiť, že existujú len čistí muži a čisté ženy, je asi ako tak prehlásiť, že povedzme neexistujú biele tigre. Nie je ich veľa, ale existujú, tak ako existujú biele slony. Ale, samozrejme, suverén, ktorý vie o slonoch všetko, povie, že biele slony neexistujú.
Danko, Andrej, predseda NR SR (2016-05-18):
Ďakujem, pán poslanec. Poprosím, pán poslanec Gábor Gál, s faktickou poznámkou.
E. Antošová, poslankyňa: (2004-03-11):
Pán predseda vlády, prepáčte, ale vaša odpoveď mi len potvrdila, že vy a vaše tzv. reformy sa pohybujú vo virtuálnom svete. Pretože ten skutočný svet nie je o vašich 4 stranách argumentov, ale hlavne o tom, že treba vedieť, ako tie reformy treba robiť. Prenos kompetencií z oblasti školstva, zdravotníctva, sociálnych vecí na mestá a obce sa deje bez poskytnutia adekvátneho objemu financií. Tí, ktorí nevedia, ako sa žije vo vláde, pán predseda vlády, ale vedia, ako sa žije v mestách a obciach, varujú pred ignorovaním a nerovnomerným podporovaním regiónov. Ako ste už sám ma vyzvali, uvediem príklad. Nitriansky samosprávny kraj dlho bojuje za okamžité dobudovanie cesty R1 v úseku Nitra – Zlaté Moravce, no vyzerá to tak, že v blízkej budúcnosti sa s touto investíciou naozaj neráta. Enormne rastúci počet havárií a cesta smrti vyhráva nad rozumom vlády. V tejto veci sa na vás obrátili, pán predseda vlády, aj starostovia z tohto regiónu, ale pokiaľ mi je známe, zatiaľ ste nereagovali. Obávam sa, že vláda naozaj nezvláda koordinovať rozvoj regiónov, a potom sa len budeme diviť, keď starostovia zo spomínaného regiónu budú blokovať uvedenú cestu. Taktiež predstavitelia ZMOS-u ostro kritizujú, že reforma verejnej správy sa uskutočňuje ináč, ako sa deklarovalo, a požaduje koordinátora reforiem. Celý proces presunu kompetencií sa za pochodu konzultuje s viacerými ministerstvami, ale, bohužiaľ, problémy zostávajú na pleciach starostov a primátorov. Vážený pán predseda vlády, pred rokom a pol som kriticky vystupovala pri hlasovaní za programové alebo za vaše programové vyhlásenie vlády a náš poslanecký klub odmietol programové vyhlásenie vlády aj vzhľadom na uvedené problémy. Dnes sa moja kritika ukazuje...
Paška, Pavol, predseda NR SR (2012-07-31):
Pán predseda výboru Podmanický.
Zimenová, Zuzana, poslankyňa NR SR (2017-03-23):
Ďakujem, pán minister, za odpoveď. Hovorili ste o mzdách učiteľov, avšak otázka bola koncipovaná širšie. To znamená, tam je potrebné dať viacej financií aj napríklad na ďalších zamestnancov, na asistentov učiteľa. Vieme, že v tomto školskom roku bola uspokojená menej ako polovica žiadostí o asistentov učiteľa. Bola aj k návrhu zákona o financovaní, ktorý je teraz, bude predkladať vláda čo nevidieť do parlamentu. Bola k tomu aj hromadná pripomienka verejnosti popodpisovaná. Vyše dvetisíc ľudí sa vyjadrilo za to, že potrebujú tieto deti asistentov. Ministerstvo financií opakovane hovorí, že na to nemá peniaze. Ak spomínate práve tie výsledky v testovaní, že sa zhoršujú, a výsledky našich žiakov sa zhoršujú, tak je to aj z toho dôvodu, že im nemá kto pomôcť na tom vyučovaní a nemajú dostatočnú podporu v tom, aby sa zlepšovali. Ako plánujete toto riešiť?
B. Bugár, podpredseda NR SR: (2003-01-15):
J. Drgonec, poslanec: Čiže návrh, ktorý je predmetom hlasovania, je návrh skupiny poslancov Národnej rady Slovenskej republiky na prijatie uznesenia Národnej rady Slovenskej republiky o vyhlásení referenda o vstupe Slovenskej republiky do NATO. Návrh znie: „Národná rada Slovenskej republiky na návrh skupiny poslancov Národnej rady Slovenskej republiky podľa čl. 86 písm. c), čl. 93 ods. 2 a čl. 95 ods. 1 Ústavy Slovenskej republiky A. schvaľuje uznesenie, ktorým navrhuje vyhlásiť referendum s touto otázkou – Súhlasíte so vstupom Slovenskej republiky do NATO? Áno – Nie –, B. predkladá prezidentovi Slovenskej republiky uznesenie Národnej rady Slovenskej republiky na vyhlásenie referenda s tým, aby do 30 dní vyhlásil referendum podľa časti A. tohto uznesenia.“
Nachtmannová, Oľga, poslankyňa NR SR (2012-04-04):
Sľubujem. (Potlesk.)
P. Hrušovský, predseda NR SR: (2004-03-05):
I. Hopta, poslanec: Nie. Pán predseda, ja vás žiadam, aby ste nekomentovali vystúpenia poslancov Národnej rady, máte viesť túto schôdzu a nie komentovať, ja tiež nekomentujem vystúpenia poslancov za KDH, ak nemám na to možnosť. Ďakujem za pozornosť.
J. Jasovský, poslanec: (2004-12-02):
Spomínam si na roky 1997, 1998, keď sme v rámci deblokácií doniesli 4 lietadlá, ktoré boli úplne zadarmo, boli vybavené americkou avionikou, boli vybavené protizrážkovými radarmi, boli vybavené francúzskym interiérom. Boli to skutočne pekné lietadlá. Pamätám si na rok 1998, ktorý bol z hľadiska dominantného postavenia Slovenských aerolínií ako národného leteckého prepravcu veľmi príjemný, keď slovenské aerolinky vykazovali zisk a keď veľmi dobre fungovali. Ale pamätám si aj... (Ruch v sále.)
Žiga, Peter, podpredseda NR SR (2023-12-12):
S reakciou na faktické poznámky pán poslanec Grendel.
Hlina, Alojz, poslanec NR SR (2014-01-29):
V zásade som nechcel, ale posledné, lebo, vážení kolegovia, ja naozaj chcem ubezpečiť, že aj pred vstupom do parlamentu a aj teraz v parlamente, fakt ubezpečujem, ja som oprostený dvoch základných emócií bežne sa vyskytujúcich v slovenskej spoločnosti: závisti a nenávisti. Čestné slovo. Čestné slovo chlapa, keď to tak môžem povedať, že stojí to určitý tréning a dá sa to naučiť. Dá sa naučiť, zožiera vás to, keď nenávidíte, zožiera vás to, keď závidíte, dá sa to naučiť, proste sa z toho vyviazať. Nenechať sa opantať s tým pocitom, lebo vám to viaže kapacitu, ničí vám to tvorivosť, je to dosť obmedzujúce. Odporúčam, prípadne, kto má záujem, môžem poradiť ako. Ale čestné slovo, vás ubezpečujem, že netrpím ani závisťou, ani nenávisťou. Čestné slovo. (Ruch v sále.)
Kollár, Boris, predseda NR SR (2023-03-14):
Prosím, prezentujme sa a hlasujeme. Kolegovia, aby to prešlo, treba 90 hlasov, aby bolo jasné. (Reakcie v pléne.) (Hlasovanie.) Prítomných 141 poslancov, za 69, proti 8, zdržalo sa 62, nehlasovali 2. Uvedené sme neschválili.
Cmorej, Peter, poslanec NR SR (2022-10-04):
No ja neviem ani presne na čo reagovať, lebo toto boli samé ad hominem útoky, no ale tak, že pán poslanec Linhart alebo pán poslanec Krajčír ničomu nerozumejú, no tak to ma teda moc neprekvapuje. Ale ja som teda hovoril celý čas o tom, že sme dostali že 15-stranový pozmeňovák. Teraz pred hodinou sa objavil na webe a len teda môžme špekulovať, alebo nemusím špekulovať, že prečo to bolo takto neskoro. Je tu úplne jasne v tom § 67, ktorý hovorí o predčasných starobných dôchodkov, sa dopĺňa ods. 8, ktorý znie, že, teda, ktorý teda hovorí, že doby štúdia sa nezapočítavajú. Takže páni poslanci mi to nevedeli, teda alebo pán poslanec Krajčír tu nejako splietal ešte niečo o tom, že však to je ten 40-ročný, asi nepočúval alebo tiež tomu moc nerozumie, tomu písanému textu, že teraz budú existovať dva predčasné starobné dôchodky a v tom starom, tak toho by sa mal týkať tento paragraf. Aspoň to mi vychádza z toho predloženého pozmeňujúceho návrhu. (Reakcia z pléna.) No tak ale ako si, no tak hlavne, že ty vieš čítať s porozumením, keď ako evidentne ani nevieš, že budú dva typy predčasného starobného.
P. Hrušovský, predseda NR SR: (2005-11-08):
Nech sa páči, pán poslanec Cuper. J. Cuper, poslanec: Ďakujem, pán predsedajúci. Ja som chcel iba pána kolegu Jarjabka, môjho bývalého straníckeho kolegu a priateľa Dušana trochu doplniť. Predčasné parlamentné voľby nie sú ani tak potrebné kvôli tomu, že riaditelia jedia drahé obedy a študenti nemajú na štúdium, ale z hľadiska vládnutia, dôležitosti toho, kto dáva oprávnenie na vládnutie. A oprávnenie nám všetkým na to, aby sme sedeli tu v parlamente, dali naši voliči. Tí voliči nás za nejaké politické strany volili, dali nám dôveru, pretože sme boli členmi tých politických strán. Situácia v slovenskom parlamente sa podobá na hociktorý iný africký parlament, kde nikto nevie, do akého košiara patrí. Je takmer štyridsať poslancov nezaradených. A to slovenský parlamentarizmus, i keď je mladý, naozaj si nepamätá. A práve preto, že je strašne veľa nezaradených, je strašne neprehľadná pre obyčajného voliča politická situácia v slovenskom parlamente. A takto volič nemá absolútne nijaké istoty, ako dopadne to-ktoré hlasovanie v  najbližšej dobe, a teda to hlasovanie sa dotýka vždy zákonov, a tým aj jeho osudov. Práve preto, pán kolega Jarjabek, je potrebné predčasné voľby, aby došlo k novému oprávneniu na vládnutie, aby voliči opätovne oprávnili nejakých poslancov, ktorí budú za nejaké politické strany vládnuť. Ďakujem za pozornosť.
Blaha, Ľuboš, podpredseda NR SR (2024-01-25):
Ďakujem pekne, pán minister. Dávam slovo spravodajcovi, ktorého určil navrhnutý gestorský ústavnoprávny výbor, poslancovi Tiborovi Gašparovi. 	Nech sa páči, pán predseda výboru, máte slovo.
V. Veteška, podpredseda NR SR: (2005-11-09):
Teraz pristúpime k ďalšiemu bodu a je to Národný program reforiem Slovenskej republiky na roky 2006 – 2008 (tlač 1374) a výsledky jeho prerokovania vo výboroch 1374a. Materiál uvedie podpredseda vlády a minister financií Slovenskej republiky pán Ivan Mikloš. Nech sa páči, ujmite sa slova.
Zmajkovičová, Renáta, podpredsedníčka NR SR (2013-12-18):
Faktické poznámky, jedna. Nech sa páči, pán poslanec Viskupič. Uzatváram možnosť prihlásiť sa.
B. Bugár, podpredseda NR SR: (2002-11-19):
(Ak tajného hlasovania.)
Richter, Ján, poslanec NR SR (2023-11-22):
Ja len stručne. Navrhujem, aby sme hlasovali spoločne o obidvoch zákonoch, aj o tom zdravotníckom, keď sa prebere druhé čítanie úplne na konci schôdze. Ďakujem.